ระเบียบกลุ่มเจ้าหน้าที่สำนักงานสาธารณสุขอำเภอนาตาล เพื่อความโปร่งใสในการทำงาน

อำเภอนาตาล จังหวัดอุบลราชธานี

..............................................................

กลุ่มเจ้าหน้าที่ เพื่อความโปร่งใสในการทำงาน หมายถึง ข้าราชการพลเรือนสามัญ พนักงานกระทรวง พนักงานจ้างเหมาบริการ

ความโปร่งใส (Transparency) หมายถึง การกระทำไดๆขององค์กรที่แสดงออกถึงความชัดเจนตรงไปตรงมามีการเปิดเผยข้อมูลต่อสาธารณชนการประพฤติปฏิบัติของบุคลากรตั้งอยู่บนฐานคติของความซื่อสัตย์สุจริตมีจิตสำนึกที่ดีต่อหน้าที่ทั้งนี้การกระทำใดๆนั้น สามารถตรวจสอบและชี้แจงได้

ความโปร่งใสที่ใช้ในการบริหารงาน หมายถึง การสร้างความเปิดเผยเปิดโอกาสให้ผู้มีส่วนได้ส่วนเสียทั้งจากภายในและภายนอกหน่วยงานสามารถเข้าถึงข้อมูล ด้วยวิธีการต่างๆมีการสื่อสารการแสดงความรับผิดชอบพร้อมรับการตรวจสอบ รวมทั้งมีกระบวนการในการติดตามและประเมินผลที่ได้รับการยอมรับว่าเที่ยงตรงและเชื่อถือได้ในสังคมโลกยุคปัจจุบัน ได้เน้นถึงความสำคัญของความโปร่งใสว่าเป็นมาตรการสำคัญที่จะช่วยป้องกันการทุจริตคอรัปชั่นช่วยให้หน่วยงานและผู้ปฎิบัติ มีความรับผิดชอบและมีการปฏิบัติงานหรือมีการบริหารงานที่มีประสิทธิภาพและประสิทธิผล สร้างความเป็นธรรมแก่ประชาชนผู้รับบริการอย่างทั่วถึงมิใช่เฉพาะกลุ่มหรือพวกพ้อง ดังนั้นจึงมีความจำเป็นที่ภาครัฐจะต้องมีมาตรการและแนวทางในการสร้างความโปร่งใสให้เป็นรูปธรรม เพื่อให้ได้รับการยอมรับและเชื่อถือที่รวมตัวเพื่อความโปร่งใสในการทำงานคนทำงานจะต้องปฏิบัติให้เกิดความถูกต้อง โปร่งใสรวมถึงจิตใต้สำนึกของแต่ละบุคคลที่มีความฝักใฝ่ที่จะดำเนินการให้เกิดความถูกต้องเป็นหลักเป็นไปด้วยความโปร่งใส มีที่มาที่ไปสามารถตรวจสอบได้ทุกเรื่องและทุกกระบวนการมีจรรยาบรรณต่อวิชาชีพของตนเอง ตระหนักถึงหน้าที่ความรับผิดชอบที่ได้รับมอบหมายปฏิบัติหน้าที่ในตำแหน่ง ยึดแนวทางตามพระราชดำริพระบรมราโชวาทของพระบาทสมเด็จพระเจ้าอยู่หัวเป็นแนวทางในการดำเนินชีวิตของการปฏิบัติงานใน

หมวดที่ ๑

ชื่อ – สถานที่

๑. ชื่อกลุ่มเจ้าหน้าที่เพื่อความโปร่งใสในการทำงาน

๒. สถานที่ตั้งกลุ่ม สำนักงานสาธารณสุขอำเภอนาตาล

หมวดที่ ๒

วัตถุประสงค์

๓. วัตถุประสงค์ของชมรมฯ

๓.๑ เพื่อยกระดับความโปร่งใสในการปฏิบัติงานขององค์กร

๓.๒ ส่งเสริมให้กลุ่มเจ้าหน้าที่สำนักงานสาธารณสุขอำเภอนาตาล ให้เห็นความสำคัญและเสริมสร้างภาพลักษณ์ของหน่วยงานให้มีความโปร่งใสและเป็นธรรม

หมวดที่ ๓

สมาชิก

๔. สมาชิกกลุ่ม เจ้าหน้าที่ พนักงานกระทรวงสาธารณสุข ลูกจ้างชั่วคราว สำนักงานสาธารณสุขอำเภอนาตาล เป็นสมาชิกกลุ่มฯ

หมวดที่ ๔

การพ้นสมาชิกภาพ

๕. การพ้นจากสมาชิกภาพดังนี้

๔.๑ ตาย

๔.๒ โอนย้ายไปสังกัดอื่น

หมวดที่ ๕

หน้าที่ของสมาชิก

๖. สมาชิกมีหน้าที่

ประพฤติปฏิบัติตนตั้งอยู่บนฐานคติของความซื่อสัตย์สุจริต มีจิตสำนึกที่ดีต่อหน้าที่เปิดเผยเปิดโอกาสให้ผู้มีส่วนได้ส่วนเสียทั้งจากภายในและภายนอกหน่วยงาน สามารถเข้าถึงข้อมูลด้วยวิธีการต่างๆมีการสื่อสารการแสดงความรับผิดชอบพร้อมรับการตรวจสอบ รวมทั้งมีกระบวนการในการติดตามและประเมินผลที่ได้รับการยอมรับว่าเที่ยงตรงเน้นถึงความสำคัญของความโปร่งใสว่าเป็นมาตรการสำคัญ ที่จะช่วยป้องกันการทุจริตคอรัปชั่นปฏิบัติงานอย่างมีประสิทธิภาพและประสิทธิผลสร้างความเป็นธรรมแก่ประชาชนผู้รับบริการ อย่างทั่วถึง เพื่อให้ได้รับการยอมรับและเชื่อถือจากประชาชนและหน่วยงานอื่นมีจรรยาบรรณต่อวิชาชีพของตนเองตระหนักถึงหน้าที่ความรับผิดชอบที่ได้รับมอบหมายปฏิบัติหน้าที่ ในตำแหน่งยึดแนวทางตามพระราชดำริพระบรมราโชวาทของพระบาทสมเด็จพระเจ้าอยู่หัวเป็นแนวทางในการดำเนินชีวิตของการปฏิบัติงานใน "การรับราชการตลอดเวลา

หมวดที่ ๖

คณะกรรมการ

๗. คณะกรรมการชมรมประกอบด้วย

๑. นายสัมฤทธิ์ กุลศิโรรัตน์ ผอ.รพ.สต.บก ประธานคณะทำงาน

๒. นายปรีชา วิชัย ผู้ช่วยสสอ.นาตาล รองประธาน

๓. นายชาญชัย กุลวงศ์ ผอ.รพ.สต.นาตาล สมาชิก

๔. ว่าที่ร.ต.ณฐกฤต สายสิน ผอ.รพ.สต.ปากแซง สมาชิก

๕. นางวิภาภรณ์ ศรีจันทร์ ผอ.รพ.สต.กองโพน สมาชิก

๖. ว่าที่ร.ต.ปริญญา ถึงแสง ผอ.รพ.สต.ศรีคุณ สมาชิก

๗. นายสุพรหม คุปวานิชพงษ์ ผอ.รพ.สต.พังเคน เลขานุการ

หมวดที่ ๗

การประชุมสมาชิก

๘. การจัดประชุมสมาชิกประจำปีอย่างน้อยปีละ ๑ ครั้ง

๙. ระเบียบนี้ให้ใช้ไปจนกว่าจะมีการยกเลิก

ประกาศ ณ วันที่ ๒ มีนาคม พ.ศ. ๒๕๖๓

สัมฤทธิ์

ลงชื่อ.......................................................

( นายสัมฤทธิ์ กุลศิโรรัตน์ )

ประธานกลุ่มเจ้าหน้าที่สำนักงานสาธารณสุขอำเภอนาตาลเพื่อความโปร่งใสในการทำงาน